Αθήνα, 21/4/2018

**ΨΗΦΙΣΜΑ**

Το Διοικητικό Συμβούλιο της Ελληνικής Ψυχολογικής Εταιρείας, με βαθιά συγκίνηση πληροφορήθηκε το θλιβερό γεγονός του θανάτου του Δημητρίου Γεώργα, Ομότιμου Καθηγητή του Τμήματος Ψυχολογίας του Εθνικού & Καποδιστριακού Πανεπιστημίου Αθηνών, ιδρυτικού μέλους, πρώην Προέδρου και Επίτιμου Προέδρου της Ελληνικής Ψυχολογικής Εταιρείας. Ο Δημήτρης Γεώργας συνέβαλε τα μέγιστα στη θεμελίωση και την ανάπτυξη της επιστημονικής Ψυχολογίας στην Ελλάδα και έτυχε διεθνούς αναγνώρισης. Το Διοικητικό Συμβούλιο εκφράζει τη βαθιά θλίψη όλων των μελών του για την απώλεια αυτή και αποφασίζει:

 - Να κατατεθεί στεφάνι στη σορό του εκλιπόντος

- Να εκφράσει τα συλλυπητήριά του στην οικογένειά του

 - Να παραστεί στη νεκρώσιμη ακολουθία

- Να αναρτηθεί η απόφαση αυτή στην ιστοσελίδα της Εταιρείας.

 Ο Πρόεδρος                                     Η Γενική Γραμματέας

Σπυρίδων Τάνταρος Μαριέττα Παπαδάτου-Παστού